Diari Oficial de la Generalitat Valenciana


Sumari del DOGV 6766, del 03-05-2012 (2012/4090)

RESOLUCIÓ de 25 d'abril de 2012, del Rectorat de la Universitat de València, per la qual es convoca un curs selectiu de promoció interna per accedir al grup C, subgrup C1, escala de suport administratiu, sector d'administració general d'aquesta Universitat.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6766

Data del DOGV
:   03-05-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/4090


Data del document
:   25-04-2012

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 25 d'abril de 2012, del Rectorat de la Universitat de València, per la qual es convoca un curs selectiu de promoció interna per accedir al grup C, subgrup C1, escala de suport administratiu, sector d'administració general d'aquesta Universitat. [2012/4090]
Aquest rectorat, fent ús de les competències que li atribueix l'article 20, en relació amb el 2.2 de la Llei Orgànica 6/2001, de 21 de desembre, d'Universitats, i d'acord amb el que estableix l'article 190 dels Estatuts de la Universitat de València, i en aplicació del que disposa l'article 37 i la disposició addicional quarta del Decret 33/1999 del Govern de la Generalitat Valenciana, actualment en vigor, pel qual s'aprova el Reglament de Selecció, Provisió de Llocs de Treball i Carrera Administrativa del personal comprès en l'àmbit d'aplicació de la Llei de Funció Pública de la Generalitat Valenciana, acorda:
Convocar un curs selectiu de promoció interna per accedir al grup C, subgrup C1, escala de suport administratiu, sector d'administració general, de la Universitat de València, d'acord amb les següents bases.
Primera. Objecte de la convocatòria
La convocatòria té com a objecte la selecció de personal mitjançant un curs selectiu de promoció interna per cobrir 32 llocs de treball del grup C, subgrup C1, escala de suport administratiu d'administració general.
Segona. Condicions generals dels aspirants
2.1. Per ser admès en el curs selectiu els i les aspirants han de reunir, a més dels requisits ja acreditats en nomenaments anteriors, els següents:
2.1.1. Estar en possessió del títol de Batxiller, Formació Professional de segon grau o equivalent, o tenir aprovada la prova d'accés a la universitat per a majors de 25 anys, o estar en condicions d'obtenir-ho abans que finalitze el termini de presentació de sol·licituds.
2.1.2. Els o les aspirants que concórreguen a aquest curs han de ser funcionaris o funcionàries de carrera integrats en la Universitat de València del grup C, subgrup C2 d'administració general, escala auxiliar bàsica de suport administratiu en actiu, posseir una antiguitat almenys de dos anys en aquesta escala i ser titulars amb destinació definitiva de llocs de treball de coordinador/a de serveis o de conserge.
2.1.3. També pot participar en aquest curs selectiu el personal laboral fix que siga titular d'un lloc de treball de coordinador/a de serveis o de conserge, a qui s'aplique la disposició transitòria segona de l'Estatut Bàsic de l'Empleat Públic, que es trobe en actiu i tinga una antiguitat almenys de dos anys en l'ocupació d'aquesta escala.
2.2. Els requisits a què es refereix l'apartat anterior s'han de tenir en el moment de finalització del termini de presentació de sol·licituds i mantenir-se durant tot el procés selectiu fins al moment de la presa de possessió.
2.3. En el moment de presentar la sol·licitud, només s'exigirà una declaració expressa i formal que es reuneixen els requisits establerts en els subapartats 2.1.1 al 2.1.3 d'aquesta convocatòria, els quals, en cas de superar el curs selectiu, s'ha d'acreditar amb posterioritat.
Tercera. Sol·licituds
3.1. Qui desitge prendre part en aquest curs selectiu, ho ha de fer constar en la sol·licitud que es troba com a annex II d'aquesta convocatòria, de la qual han d'imprimir tres còpies: una per a la Universitat, una per a l'entitat bancària i una altra per a la persona interessada.
3.2. Les persones interessades disposen d'un formulari de la sol·licitud en la pàgina web del Servei de Recursos Humans (PAS), que té l'adreça següent: . També poden accedir a una còpia de la sol·licitud esmentada a través del Servei de Recursos Humans (PAS).
3.3. El termini de presentació de sol·licituds és de 20 dies hàbils, comptadors a partir de l'endemà de la publicació d'aquesta convocatòria en el Diari Oficial de la Comunitat Valenciana.
3.4. Presentació de sol·licituds:
3.4.1 Les sol·licituds es poden presentar:
a) Al registre d'entrada de la Universitat de València.
b) Al registre de qualsevol altra administració pública, o a les oficines de correus, en la forma que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
c) A l'oficina del Banco Santander Central Hispano «Oficina universitària» (situada a la Facultat de Psicologia, aulari I de la Universitat de València). Qui efectue el pagament dels drets d'examen en aquesta oficina, en el moment d'abonar les taxes li segellaran els tres exemplars de la sol·licitud; amb aquest acte, es considera presentada la sol·licitud.
3.4.2. Qui estiga exempt d'abonar els drets d'examen, ha de presentar la sol·licitud obligatòriament pels procediments establerts en els apartats a o b de la base 3.4.1.
3.4.3. Qui presente les sol·licituds a les oficines de correus, ha de complir el procediment establert en l'article 205.3 del Reglament dels Serveis de Correus: la sol·licitud s'ha de presentar en sobre obert, perquè l'empleat o empleada la segelle, en el qual ha de figurar amb claredat el nom de l'oficina i la data. Si no es fa així, es considera presentada en la data d'entrada al registre general d'aquesta Universitat.
3.4.4. Qui abone els drets d'examen mitjançant transferència bancària des d'un altre banc, o en una oficina del Banco Santander Central Hispano diferent de l'especificada en la base 3.4.1.c, ha de presentar la sol·licitud obligatòriament pels procediments establerts en els apartats a i b de la base 3.4.1.
3.5. A la sol·licitud, cal adjuntar-hi la documentació següent:
3.5.1. Una fotocòpia del document nacional d'identitat.
3.5.2. Resguard original de l'ingrés dels drets d'examen.
3.6. Els drets d'examen s'han d'ingressar en el compte corrent Drets d'examen. Universitat de València, número 6320.6927.61.7696293186 del Banco Santander Central Hispano «Oficina universitària», situada a l'avinguda de Blasco Ibáñez, 21 (Facultat de Psicologia, aulari I) de València, o mitjançant transferència al compte esmentat, i són 13,76 €.
Si el pagament s'efectua mitjançant transferència, la sol·licitud s'ha de presentar al registre d'una administració pública o a l'oficina de correus.
La falta d'acreditació del pagament dels drets d'examen determina l'exclusió de la persona aspirant.
3.7. D'acord amb el que estableixen les normes d'execució pressupostària per a l'any 2012 d'aquesta Universitat, estan exempts del pagament dels drets d'examen:
3.7.1. Els i les aspirants amb una discapacitat igual o superior al 33%. Aquestes aspirants han de presentar els certificats corresponents que acrediten la seua condició de discapacitats, mitjançant certificat de la Conselleria de Benestar Social, i així ho han de fer constar expressament en l'apartat corresponent de la sol·licitud.
3.8. Els errors que es puguen advertir es poden esmenar en qualsevol moment, d'ofici o a instància de la persona interessada.
Quarta. Admissió d'aspirants
4.1. Una vegada finalitzat el termini de presentació de sol·licituds, i després de verificar que es compleixen tots els requisits de participació assenyalats en aquesta convocatòria, i també el pagament dels drets d'examen, el rector dictarà una resolució que es publicarà en el Diari Oficial de la Comunitat Valenciana i en la pàgina web del Servei de Recursos Humans (PAS) de la Universitat de València, i que ha de contenir la llista provisional de persones admeses i excloses a la realització d'aquest curs.
4.2. A partir de l'endemà de la publicació de la llista provisional de persones admeses i excloses, s'obre un termini de cinc dies hàbils perquè es puguen formular-hi al·legacions o esmenar els defectes que hagen motivat l'exclusió, d'acord amb el que estableix l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
En tot cas, per tal d'evitar errors i possibilitar l'esmena dins del termini i en la forma oportuna, els i les aspirants comprovaran fefaentment, no sols que no consten en la relació de persones excloses, sinó que a més els seus noms consten correctament en la relació de persones admeses corresponent.
Els i les aspirants que dins del termini assenyalat no esmenen els defectes detectats, o no al·leguen les omissions, seran definitivament excloses de la participació en aquest curs selectiu.
4.3. Una vegada finalitzat el termini de reclamacions i d'al·legacions, i esmenats els defectes, es dictarà una nova resolució, que ha de contenir la llista definitiva de persones admeses i excloses. Aquesta resolució es publicarà en el Diari Oficial de la Comunitat Valenciana i en la pàgina web del Servei de Recursos Humans (PAS) de la Universitat de València.
4.4. Són causes d'exclusió, a més de les que s'indiquen en altres apartats d'aquestes bases:
- L'omissió de la signatura en la sol·licitud.
- No presentar fotocòpia del DNI.
Cinquena. Contingut del curs selectiu
5.1. Les persones aspirants seran convocades a la realització del curs selectiu mitjançant una resolució del rectorat, on es determinarà el calendari, el règim horari i el lloc on es farà el curs, que serà impartit pel Servei de Formació Permanent.
La duració del curs és de 45 hores. Els mòduls que conformen el programa del curs són els que apareixen en l'annex I.
5.2. Avaluació del curs selectiu. El professorat del curs en farà una avaluació contínua. Les persones aspirants seran valorades en cada un dels mòduls de 0 a 10 punts. Acabada l'avaluació de cada mòdul, el professorat lliurarà les qualificacions al tribunal. La nota final de l'avaluació contínua serà la suma dels resultats obtinguts en els 5 mòduls, i serà necessari un mínim de 25 punts per superar-la.
5.3. Prova final del curs selectiu: Acabat el curs selectiu, es farà una prova final sobre el contingut dels mòduls que l'integren. La prova final es valorarà de 0 a 50 punts, i caldrà obtenir 25 punts per superar-la.
La nota final serà la suma de la nota obtinguda en l'avaluació continuada i la de la prova final.
5.4. Perdran el seu dret els que no participen de fet en el curs, o en alguna de les proves del procés d'avaluació contínua o de les proves finals, o bé si no assisteixen a un mínim del 90% de les hores lectives. Tot això excepte causa justificada, al·legada i acreditada davant el tribunal de selecció.
Sisena. Publicitat dels resultats
6.1. Finalitzada la prova final, el tribunal en publicarà els resultats provisionals al tauler d'anuncis i a la pàgina web del Servei de Recursos Humans (PAS). S'obrirà un termini de 10 dies hàbils per a reclamacions, després del qual es publicarà el resultat definitiu de les proves.
6.2. El tribunal elevarà al Rectorat, per a la seua publicació en el Diari Oficial de la Comunitat Valenciana, la relació definitiva de persones aprovades per ordre de puntuació.
6.3. En el termini de 10 dies hàbils, comptadors a partir de l'endemà de la publicació de la llista de persones aprovades en el Diari Oficial de la Comunitat Valenciana, aquestes han de presentar al Servei de Recursos Humans (PAS) d'aquesta Universitat la titulació acadèmica exigible d'acord amb les bases d'aquesta convocatòria.
6.4. Si no es presenta la documentació dins del termini indicat (excepte en els casos de força major) o hi ha falsedat als documents presentats, això comportarà la invalidesa de les actuacions de les persones aprovades i, respecte d'aquesta, la nul·litat subsegüent dels actes del tribunal, sense perjudici de les responsabilitats en què haja pogut incórrer.
Setena. Nomenament de funcionàries i funcionaris
7.1. Finalitzat el termini de presentació de la documentació i verificada la concurrència dels requisits previstos en la convocatòria, el Rectorat emetrà una resolució, que es publicarà en el Diari Oficial de la Comunitat Valenciana, en què es nomenarà com a funcionaris i funcionàries de carrera del grup C, subgrup C1, escala de suport administratiu d'administració general, les persones que hagen aprovat el curs selectiu.
7.2. Qui siga nomenat personal funcionari de carrera de l'escala de suport administratiu, i siga titular amb destinació definitiva d'un lloc de treball de coordinador/a de serveis, prendrà possessió al lloc de treball de què és titular. Qui siga titular amb destinació definitiva d'un lloc de treball de conserge, haurà de triar entre la resta de places de coordinador/a de serveis segons l'ordre de puntuació de la prova final.
Huitena. Tribunal i coordinador o coordinadora del curs
8.1. El tribunal qualificador s'ha de compondre de cinc membres titulars i un nombre igual de suplents, i ha de tenir la composició següent:
Presidència:
Nomenada pel rector entre els membres de la comunitat universitària del mateix grup o superior.
Vocals: 4 vocals nomenats pel rector entre els funcionaris i les funcionàries de carrera de la Universitat de València que pertanyen a un grup de titulació igual o superior a la requerida.
La relació nominal de les persones que integren el tribunal s'ha de fer pública en la mateixa resolució en què es publique la llista definitiva de persones admeses i excloses.
D'acord amb l'article 14 de la Constitució espanyola, el tribunal ha de vetlar pel compliment del principi d'igualtat d'oportunitats entre ambdós sexes.
8.2. La composició del tribunal s'ha d'ajustar al principi d'imparcialitat i professionalitat dels seus membres i la seua composició ha de tendir a la paritat entre homes i dones, en compliment del que estableix l'article 53 de la Llei Orgànica 3/2007, de 22 de març, per a la Igualtat Efectiva d'Homes i Dones; l'article 60.1 de la Llei 7/2007, de 12 d'abril, de l'Estatut Bàsic de l'Empleat Públic, i l'Acord del Consell de Govern de la Universitat de València, d'1 de desembre de 2009 (ACGUV 204/2009) pel qual s'aprova el I Pla d'Igualtat de la Universitat de València.
El tribunal pot anomenar personal col·laborador, especialista i ajudant, que estarà sempre sota la seua direcció i control directes.
8.3. Les persones que componen el tribunal, així com el personal col·laborador, especialista i ajudant, s'han d'abstenir d'intervenir en les activitats del tribunal si es troben en alguna de les circumstàncies que preveuen els articles 28 i 29 de la Llei 30/ 1992, de 26 de novembre, de Règim Jurídic de les Administracions Públiques i del Procediment Administratiu Comú, o si han realitzat tasques de preparació d'opositors a proves selectives per al mateix cos o escala en els cinc anys anteriors a la publicació d'aquesta convocatòria.
La presidència pot sol·licitar a les persones que formen part del tribunal una declaració expressa de no trobar-se sotmeses a les circumstàncies previstes en els articles esmentats.
8.4. Convocats els membres pel president o la presidenta, el tribunal es constitueix amb l'assistència almenys de la majoria reglamentària dels seus membres, titulars o suplents. En aquesta sessió, el tribunal ha de prendre totes les decisions que corresponguen per al correcte desenvolupament del curs selectiu.
Durant el curs selectiu, el tribunal ha de resoldre tots els dubtes que puguen sorgir sobre l'aplicació d'aquestes normes, i també el que s'haja de fer en els casos no previstos.
El procediment d'actuació del tribunal s'ha d'ajustar en tot moment al que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
8.5. El tribunal ha d'adoptar les mesures necessàries perquè les persones aspirants amb discapacitat tinguen les mateixes condicions per realitzar els exercicis que la resta de participants. En aquest sentit, s'han d'establir, per a les persones que les sol·liciten, les adaptacions possibles de temps i mitjans.
8.6. Per a les comunicacions i la resta d'incidències, el tribunal tindrà la seu al Rectorat de la Universitat de València (av. Blasco Ibáñez, número 13, 46962 València).
8.7. Les persones que formen part del tribunal que actue en aquestes proves, han de tenir la categoria que per a aquests casos determine la legislació vigent.
8.8. En cap cas el tribunal no pot aprovar ni declarar que ha superat el curs selectiu un nombre de persones superior al de llocs convocats. Qualsevol proposta que contravinga el que s'ha establert és nul·la de ple dret.
8.9. El rector nomenarà una persona com a coordinador o coordinadora del curs, la qual ha de coordinar el professorat i organitzar l'avaluació contínua de cada matèria. També pot impartir classes en el curs. El seu nomenament s'ha de fer públic junt amb la llista definitiva de persones admeses o excloses al curs selectiu.
Nova. Informació respecte de les dades arreplegades
9.1. Les dades subministrats per les persones interessades queden incorporades a un fitxer automatitzat que constitueix la base de dades de personal o la base de dades de borsa de treball, de conformitat amb la Llei Orgànica 15/1999, de 13 de desembre, de Protecció de Dades de Caràcter Personal (LOPD).
9.2. El fitxer queda sota la responsabilitat de la Secretaria General de la UVEG, avinguda de Blasco Ibáñez, número 13, 46632 València.
9.3. La informació obtinguda serà processada exclusivament per a la gestió de personal.
9.4. Les dades de caràcter personal seran tractades amb el grau de protecció que estableix el Reial Decret 1720/2007, de 21 de desembre, pel qual s'aprova el reglament que desplega la Llei Orgànica 15/1999, de 13 de desembre, de Protecció de Dades de Caràcter Personal, i s'adoptaran les mesures de seguretat necessàries per garantir la confidencialitat i la integritat de la informació.
9.5. Les persones interessades poden exercir els seus drets d'accés, rectificació, cancel·lació i oposició, en compliment del que estableix la LOPD, davant el Servei de Recursos Humans (PAS) de la Universitat de València, avinguda de Blasco Ibáñez, número 13, nivell 1, 46477 València.
Deu. Recursos
Contra aquesta resolució, que exhaureix la via administrativa, es pot interposar recurs de reposició, davant el mateix òrgan que l'ha dictada, dins el termini d'un mes comptador a partir de l'endemà de la seua publicació, o recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins el termini de dos mesos comptadors a partir de l'endemà de la seua publicació.
Contra els actes del tribunal es pot interposar recurs d'alçada d'acord amb el que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Els recursos contenciosos administratius que s'interposen contra aquesta resolució seran anunciats en el Diari Oficial de la Comunitat Valenciana (DOCV), a l'efecte d'emplaçament a les possibles persones interessades.
València, 25 d'abril de 2012.- El rector, p. d. (DOCV 10.06.2011), el gerent: Joan E. Oltra i Vidal.
ANNEX I
Mòduls que integren el curs selectiu de promoció interna per a l'accés al grup c, subgrup C1 escala de suport administratiu d'administració general de la Universitat de València
Mòdul Títol
1 Organització i coordinació del personal
2 Informació i atenció als i les usuàries
3 Coneixement de l'estructura i localització de les unitats administratives dins de la UVEG
4 Prevenció de riscos laborals, situacions d'emergència i gestió mediambiental
5 Gestió i manteniment preventiu de l'edifici i les seues instal·lacions